**Bioenergy4Business „Nástroj na hodnotenie rentability výroby tepla z bioenergie“** – Porovnanie nákladov na výrobu tepla pre nové zariadenia spaľujúce biomasu (pelety, drevnú štiepku, slamu) a fosílne palivá (vykurovací olej, zemný plyn, uhlie) a amortizácie pri zámene fosílneho paliva za biomasu pre existujúce výhrevne s kotlom stredného výkonu.

**O nástroji**

Rakúska energetická agentúra vyvinula inovatívny, bezplatný nástroj na hodnotenie rentability výroby tepla z bioenergie na skúmanie investícií v (nízkoteplotných) bio-tepelných systémoch a na vykurovanie a prípravu teplej vody ako aj procesného tepla) v rámci projektu podporeného z  programu EÚ – HORIZON 2020 [www.bioenergy4business.eu](http://www.bioenergy4business.eu) (B4B).

Nástroj, pretože ide o investície od 20 000 až do pár miliónov EUR, je pomerne podrobný a vyžaduje niektoré predchádzajúce znalosti o stredne veľkých vykurovacích systémoch spaľujúcich biomasu a fosílne palivá s alebo bez rozvodných sietí. Výpočtový nástroj umožňuje širokej škále potenciálnych užívateľov spracovať predbežnú štúdiu realizovateľnosti pre systémy výroby tepla z biomasy užívateľsky priateľským spôsobom. Pomocou analýzy peňažných tokov (diskontované platobné zisky z uvažovanej projektovej investície), nástroj umožňuje porovnanie systému výroby tepla z bioenergie s výkonovo rovnakým systémom na fosílne palivo. Oblasti využitia tohto excelovského nástroja sú vykurovacie systémy pre individuálnu domovú dodávku tepla, ako aj vykurovacie systémy s teplovodnými rozvodmi na dodávku tepla externým spotrebiteľom (napr. mikro siete alebo siete CZT).

Výpočtový nástroj zahŕňa pomôcky pri navrhovaní zariadenia a referenčné hodnoty pre investície do všetkých požadovaných komponentov (zariadení spaľujúcich fosílne palivo alebo biomasu) od 100 kW do 20 000 kW nominálneho tepelného výstupu (v závislosti od príslušných palív a veľkosti zariadenia pre uvažovanú oblasť). Všetky zostavy inštalácií tiež zahŕňajú referenčné prevádzkové náklady na prevádzku a ročné výdavky. Všetky referenčné hodnoty obsiahnuté v nástroji boli zozbierané pre 12 európskych partnerských krajín (príslušnými B4B projektovými partnermi) na základe cien v roku 2015. Manuál s vysvetlením je zahrnutý v excelovskom nástroji. Výpočtový nástroj a manuál je k dispozícii v desiatich jazykoch.

**Ako si stiahnuť tento nástroj**

Pre stiahnutie poslednej verzie **Bioenergy4Business „Nástroj na hodnotenie rentability výroby tepla z bioenergie“**  vyplňte [registračný formulár](https://en.energyagency.at/index.php?id=902) a postupujte podľa registračných pokynov. S registráciou umožníte programátorom nástroja, Rakúskej energetickej agentúre, zasielať aktualizácie nástroja všetkým registrovaným používateľom.

**Miesto stiahnutia**

Okrem prázdneho formulára **Nástroja na hodnotenie rentability výroby tepla z bioenergie** a návodu na použitie (zoberte na vedomie), môžete v mieste sťahovania nájsť aj príklady dvoch predbežných štúdií realizovateľnosti (dva úplne vyplnené formuláre výpočtového nástroja a príslušnú projektovú dokumentáciu v angličtine), ktoré sú vytvorené pomocou tohto nástroja.

Nájdete tam ekonomické porovnanie pre:

* zámenu paliva z vykurovacieho oleja na drevné štiepky v hotelovom 400 kW domácom centrálnom vykurovacom systéme
* centrálne vykurovanie skleníkov s 4,9 MW vykurovacím systémom s 8 km dlhou rozvodnou sieťou; napr. porovnanie systému spaľujúceho drevné štiepky so systémom na zemný plyn.

Obidve štúdie sú urobené na základe zariadení na biomasu, ktoré sa už pár rokov prevádzkujú v Rakúsku. Je analyzované ako by mohli byť tieto zariadenia na biomasu realizované znovu na základe aktuálnych investícií a rakúskych cien energií v roku 2016 (napr. pri pomerne nízkych aktuálnych cenách fosílnej energie porovnanej so situáciou cien energie v čase, keď boli zariadenia pôvodne zrealizované).

Môžete využiť tento nástroj pre projekty zariadení na biomasu v iných sektoroch hospodárstva ale tiež pre iné mikro-siete a projekty centrálneho zásobovania teplom.

Hlavnými oblasťami odporúčanými pre využitie tohto nástroja sú najmä porovnanie viacerých odborných ponúk pre nový vykurovací systém alebo pre projekty zámeny palivovej základne.